आगरतला, 12 सेप्तेम्बर: सुप्रिम कर्टनि गेजेरजों गावसोरनि साख्रियाव थिसनजानाय एबा एफएन्टमेन्टखौ आयेन बेरेखा होन्ना फोसावजानायनि उनाव साख्रि गोमानांनाय सा 100 निबो गोबांसिन फोरोंगिरिफोरआ सोनाब त्रिपुरा जिल्लानि खुमुली ओन्सोलआव बृहस्पतिबारआव धर्ना होदों आरो अपसनेल साख्रिनि दाबि दैखांदों। बेयाव गोबां सुबुंफोरआबो बाहागो लादों आरो लामाखौ जाम खालामदों। सासे धर्ना होग्राया बुंदों, 2018 नि बिसायख'थिनि सिगां गावसोर मिथिनो मोन्दोंदि, सोलोंथाय मन्थ्रि आरो गिबि मन्थ्रिआ गोबां खोथा होदोंमोन, नाथाय बिजेपिआ खुंथायाव फैनायनि उनाव बै खोथा होनायफोरखौ फुरा खालामाखै।